1999R1727 — DA — 17.12.2004 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 1727/1999

af 28. juli 1999

om visse gennemførelsesbestemmelser til Rådets forordning (EØF) nr. 2158/92 om beskyttelse af skovene i Fællesskabet mod brande







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2158/92 af 23. juli 1992 om beskyttelse af skovene i Fællesskabet mod brande ( 1 ), ændret ved forordning (EF) nr. 308/97 ( 2 ), særlig artikel 4, stk. 4, og ud fra følgende betragtninger: (1) Ifølge forordning (EØF) nr. 2158/92 medfinansierer Fællesskabet foranstaltninger til forøgelse af beskyttelse af skove mod brand; (2) ifølge nævnte forordnings artikel 4, stk. 3, vedrører denne medfinansiering først og fremmest de af medlemsstaterne forelagte programmer til forøgelse af beskyttelsen mod brand; (3) af hensyn til effektivisering, forenkling og rationalisering af procedurerne på nationalt plan og EF-plan bør de forskellige foranstaltninger, for hvilke der ansøges om finansieringsbidrag fra Fællesskabet, årligt samles i et nationalt program for den enkelte medlemsstat; (4) der bør for det nationale program fastsættes nærmere bestemmelser om fremlæggelse af støtteansøgningen og de oplysninger, den skal indeholde, for at lette behandlingen; (5) der bør fastlægges en forskudsordning for den finansielle støtte fra Fællesskabet, for at medlemsstaten kan sikre en passende finansiel forvaltning af det nationale program; (6) de anmodninger om forskud og betaling af restbeløbet for det nationale program, som de kompetente myndigheder forelægger Kommissionen, skal indeholde visse oplysninger for at lette undersøgelsen af udgifternes overensstemmelse med forskrifterne; (7) Kommissionen skal underrettes om, at foranstaltningerne gennemføres på de betingelser og inden for den frist, der er fastsat i beslutningen om ydelse af støtte; (8) medlemsstaterne skal træffe de nødvendige foranstaltninger til at sikre effektiv kontrol med gennemførelsen af aktionerne i det nationale program; (9) i henhold til artikel 8 i forordning (EØF) nr. 2158/92 og Rådets forordning (EFG, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser ( 3 ) skal medlemsstaterne sikre, at de af Fællesskabet finansierede foranstaltninger faktisk gennemføres og gennemføres korrekt, og inddrive beløb, der er mistet som følge af uregelmæssigheder eller manglende påpasselighed; sådanne beløb udgør uberettigede udgifter for Fællesskabets budget og skal derfor tilbagebetales til Fællesskabet; (10) hvis Kommissionens kontrol i henhold til artikel 8 i forordning (EØF) nr. 2158/92 viser uregelmæssigheder, skal medlemsstaten have mulighed for at udtale sig om den konstaterede situation; hvis det bekræftes, at der er uregelmæssigheder, og at de pågældende beløb dermed udgør uberettigede udgifter for Fællesskabets budget, skal de tilbagebetales til Fællesskabet; (11) Kommissionens forordning (EØF) nr. 1170/93 ( 4 ), ændret ved forordning (EF) nr. 1460/98 ( 5 ), bør ophæves; (12) de i denne forordning fastsatte foranstaltninger er i overensstemmelse med udtalelse fra Den Stående Skovbrugskomité — ud fra følgende betragtninger: UDSTEDT FØLGENDE FORORDNING:







Artikel 1

1. De i artikel 4 i forordning (EØF) nr. 2158/92 omhandlede programmer udarbejdes hvert år på nationalt plan. Det nationale program skal omfatte alle støtteansøgninger indgivet i henhold til nævnte artikel 4. Det skal indeholde de oplysninger og dokumenter, der er anført i bilag I til denne forordning, og vedrøre de elementer, der er nævnt i artikel 2. Medlemsstaten sender dette program til Kommissionen i to eksemplarer i den form, der er anført i bilag I.

2. Det i stk. 1 nævnte nationale program kan have en varighed på maksimalt tre år fra datoen for meddelelsen af Kommissionens beslutning i henhold til artikel 6 i forordning (EØF) 2158/92 og uden mulighed for forlængelse.

Artikel 2

Det i artikel 1 omhandlede program skal omfatte:

a) en oversigt over den dokumentation, som modtagerne skal fremlægge; ved dokumentation forstås alle dokumenter, der er udarbejdet enten i overensstemmelse med den berørte medlemsstats love eller administrative bestemmelser eller i overensstemmelse med de af den kompetente myndighed fastsatte forskrifter, og som kan bevise, at betingelserne for hver enkelt ansøgning er opfyldt. Oversigten skal omfatte betegnelsen for dokumentationen og henvisning til de bestemmelser eller forskrifter, som den er udarbejdet på grundlag af, samt en kortfattet beskrivelse af dokumentationens indhold

b) modellen til de formularer, som modtagerne anvender til deres anmodning om betaling. Disse formularer skal i det mindste omfatte et resumé af de afholdte udgifter og en sammenlignende tabel over de planlagte og gennemførte foranstaltninger på både det kvantitative og det kvalitative plan

c) en beskrivelse af de forvaltnings- og kontrolmetoder, der er fastlagt for at sikre en effektiv gennemførelse af programmets foranstaltninger i henhold til artikel 8 i forordning (EØF) nr. 2158/92.

Medlemsstaten meddeler også senere ajourføringer af den i første afsnit omhandlede dokumentation.

▼M1

Artikel 2a

1. De kompetente organer, der ifølge artikel 14 i Europa-Parlamentets og Rådets forordning (EF) nr. 2152/2003 ( 6 ) udpeges af medlemsstaterne til at forvalte aktiviteterne i de godkendte nationale programmer, skal opfylde bestemmelserne i Rådets forordning (EF, Euratom) nr. 1605/2002 ( 7 ) og Kommissionens forordning (EF, Euratom) nr. 2342/2002 ( 8 ) samt bestemmelserne i nærværende forordning.

2. Nærmere betegnet skal de i stk. 1 omtalte organer, i det følgende benævnt »de kompetente organer«, mindst opfylde følgende kriterier:

a) de skal være offentlige organer eller private foretagender med offentlige tjenesteydelsesopgaver, forudsat de er underlagt en af medlemsstaternes lovgivning

b) de skal stille tilstrækkelig økonomisk garanti, helst udstedt af en offentlig myndighed, for især fuld tilbagebetaling af beløb, der tilkommer Kommissionen

c) de skal drives efter reglerne for forsvarlig økonomisk forvaltning

d) de skal sikre de udførte opgavers gennemsigtighed i overensstemmelse med artikel 56, stk. 1, litra a)-e), i forordning (EF, Euratom) nr. 1605/2002.

3. Ud over at opfylde kriterierne i stk. 2 skal de private foretagender, der nævnes i stk. 2, litra a), godtgøre følgende:

a) deres tekniske og faglige kapacitet ved hjælp af dokumentation for det overordnede personales uddannelse og faglige kvalifikationer

b) deres økonomiske og finansielle kapacitet ved hjælp af relevante bankudskrifter eller et bevis på relevant ansvarsforsikring eller en statsgaranti eller regnskaber eller uddrag af regnskaber, som indeholder afsluttede regnskaber for mindst to år, hvis selskabsretten i det land, hvor foretagendet er hjemmehørende, kræver offentliggørelse af regnskaber

c) deres beføjelser ifølge national lovgivning til at forestå budgetgennemførelsesopgaver, således som de fremgår f.eks. af dokumentation for deres opførelse i et erhvervs- eller handelsregister eller en bekræftet erklæring eller attest, et medlemskab af en særlig organisation, direkte tilladelse eller opførelse i momsregisteret

d) at de ikke befinder sig i en af de situationer, der beskrives i artikel 93 og 94 i forordning (EF) nr. 1605/2002.

4. Kommissionen indgår en aftale med de kompetente organer i overensstemmelse med artikel 56 i forordning (EF, Euratom) nr. 1605/2002 og artikel 35 og 41 i forordning (EF, Euratom) nr. 2342/2002.

5. De kompetente organer foretager regelmæssig kontrol for at sikre, at de foranstaltninger, der finansieres på grundlag af forordning (EF) nr. 2152/2003, er blevet udført korrekt. De træffer passende foranstaltninger for at forhindre uregelmæssigheder og svig og indleder om nødvendigt søgsmål for at generhverve tabte, uberettiget udbetalte eller ukorrekt anvendte midler.

6. De kompetente organer giver Kommissionen alle ønskede oplysninger. Kommissionen kan foretage dokumentkontrol og kontrol på stedet for at godtgøre deres eksistens, relevans og hensigtsmæssige funktion i overensstemmelse med reglerne for forsvarlig økonomisk forvaltning.

7. De kompetente organer er det mellemled, hvor Fællesskabets bidrag betales, hvor regnskaber føres, og hvor bogføring af modtagelse og udbetaling af bidrag til støtte for det nationale program finder sted; det omfatter også alle fakturaer og andre dokumenter med tilsvarende attestationsværdi til støtte for programmets direkte og indirekte omkostninger.

▼B

Artikel 3

1. Den kompetente myndighed kan anmode om et forskud på maksimalt 30 % af Fællesskabets finansielle støtte til det nationale program, hvilket kan ske tidligst den 1. januar året efter det år, Kommissionen har meddelt beslutningen.

2. Medlemsstaten kan anmode om endnu et forskud på maksimalt 30 %, hvilket kan ske, når den fremlægger bevis for, at 60 % af det første forskud for det samme program er brugt. Det andet forskud kan forhøjes til 50 %, hvis 90 % af det første forskud er brugt.

3. Restbeløbet betales, efter at Kommissionen har modtaget og godkendt den endelige rapport, en endelig finansiel opgørelse og den endelige betalingsanmodning for det nationale program.

Artikel 4

1. Den kompetente myndighed fremsender hvert halvår fra den 1. juli året efter det år, Kommissionen har meddelt beslutningen vedrørende programmet, en opgørelse over betalingerne til modtagerne i overensstemmelse med bilag II, ledsaget af en oversigt over arbejdernes forløb.

2. Anmodningerne om betaling af forskud og restbeløbet for det nationale program skal af den kompetente myndighed indsendes til Kommissionen i to eksemplarer i overensstemmelse med bilag III.

Artikel 5

1. Når en medlemsstat inddriver beløb, der er mistet som følge af uregelmæssigheder eller manglende påpasselighed, tilbagebetaler den dem til Fællesskabet.

2. Når Kommissionen senest fire år efter betalingen af restbeløbet konstaterer en uregelmæssighed i forbindelse med en foranstaltning finansieret af Fællesskabet, og det pågældende beløb ikke er tilbagebetalt til Fællesskabet efter stk. 1, forelægger den situationen for den berørte medlemsstat og giver den mulighed for at kommentere den.

3. Når Kommissionen efter en analyse af situationen og den berørte medlemsstats eventuelle bemærkninger konstaterer, at uregelmæssigheden bekræftes, tilbagebetaler medlemsstaten de pågældende beløb.

Artikel 6

Forordning (EØF) nr. 1170/93 ophæves.

Den anvendes dog for støtteansøgninger indgivet inden den 1. november 1998.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

(Fremlæggelse af programmer)

Oplysninger vedrørende det nationale program for år 200..

1. Kontakt for den kompetente myndigheds vedkommende: (navn, adresse, tlf., fax, e-mail for kontaktpersonen/kontaktorganet)

2. Beskrivelse af programmet og stedsangivelse for de planlagte foranstaltninger

3. Berørte brandrisikozoner (jf. artikel 2 i forordning (EØF) nr. 2158/92)

4. Programmets bidrag til gennemførelsen af planen eller planerne for beskyttelse af skovene mod brande (jf. artikel 3 i forordning (EØF) nr. 2158/92) for de pågældende zoner

5. Programmets varighed, dato for gennemførelsens begyndelse og afslutning og forudset planlægning af gennemførelsen

6. De samlede udgifter til programmet og den støtte, der anmodes om (i procent af de samlede udgifter)

7. Omkostningernes fordeling på de forskellige foranstaltninger (udfyldelse af tabel 1)

8. Beskrivelse af de forskellige ansøgninger, der indgår i det nationale program (udfyldelse af tabel 2; der anvendes én formular for hver ansøger), og samlet oversigt over de forskellige ansøgninger (udfyldelse af tabel 3)

9. Finansiel programmering for det nationale program (udfyldelse af tabel 4)

10. Bekræftelse af, at arbejderne ikke påbegyndes inden indgivelsen af programmet: Nej/Ja (det ikke relevante overstreges)

11. Organ, hvortil overførslerne skal foretages, og bankoplysninger

12. Oversigt over den dokumentation, som modtageren skal fremlægge; model til de formularer, modtagerne skal bruge til indgivelse af deres betalingsanmodning; beskrivelse af de forvaltnings- og kontrolmetoder, der er fastlagt for at sikre en effektiv gennemførelse af programmets foranstaltninger

13. Bekræftelse af, at ingen ansøgning, der indgår i programmet, vil blive genstand for ansøgning om andre midler fra Fællesskabet

dato

underskrift og stempel









BILAG II

Indledende bemærkninger

Anmodninger om forskud og betalinger, halvårsopgørelser og oversigter over arbejdernes forløb samt alle supplerende oplysninger sendes i to eksemplarer til:

Europa-Kommissionen

Generaldirektoratet for Landbrug

Afdeling VI FII 2

Rue de la Loi/Wetstraat 200

B—1049 Bruxelles/Brussel

Halvårsopgørelser over betalinger til modtagerne

Den formular, der er anført i tabel 1, anvendes.

Oversigt over arbejdernes forløb

Den formular, der er anført i tabel 2 anvendes.









BILAG III